Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: „a) a 112/1990. (XII. 23.) Korm. rendeletben meghatározott külön engedéllyel folytatható külkereskedelmi körbe tartozó vámárura vonatkozó engedélyt;”
Paragraph Index: 184

24. § A Vhr. a következő 141/A. §-sal egészül ki: „141/A. § A versenyre vagy edzés céljából behozott postagalambokat a tv. 77. §-ának (7) bekezdésében foglaltakra figyelemmel bemutatás jogcímén kell a vámhivatalnál ideiglenes behozatalban vámkezelni. A vámkezeléshez be kell mutatni a Magyar Postagalamb Szövetség vagy annak területi szövetsége meghívólevelét vagy igazolását arról, hogy a postagalambokat versenyzés vagy edzés céljából történő felreptetésre hozzák be. A határvámhivatal az ideiglenes behozatalban történő vámkezelést — vámbiztosíték követelése nélkül — azonnal elszámoltnak tekinti. Ezt követően a postagalambok felreptetésénél a vámhivatal jelenléte nem kötelező.”

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes